cyanic-selkie/wikianc huggingface dataset:
Hugakøllen
Hugakøllen er et fjell i Vang i Valdres i Innlandet. Det har en høyde på 1 132 meter over havet. Fra toppen er det utsikt blant annet mot tettstedet Vang og Vangsmjøsa med fjellandskapet omkring opp til Øye, Rundemellen, Vestre Slidre, Nørdre Syndin og Gilafjellet.
Harry Potter og Halvblodsprinsen (film)
Handling
Etter at Ron ved et uhell får i seg en kjærlighetsdrikk - som egentlig var beregnet på Harry - tar Harry ham med til Slughorn for en kur. Slughorn hjelper ham og tilbyr guttene mjød han hadde tenkt å gi som gave til Humlesnurr. Men Ron blir forgiftet når drikker den. Harrys raske tenkning redder Ron. Mens han kommer seg på sykestuen, mumler Ron navnet til Hermine - noe som får Lavendel til å avslutte forholdet deres. Harry konfronterer Draco om den forgiftede mjøden, samt et forbannet halskjede som nesten drepte Katie Bell. En duell bryter løs mellom dem, og Harry bruker en av halvblodsprinsens forbannelser uten å vite hva denne forbannelsen egentlig går ut på. Forbannelsen skader Malfang alvorlig, og han blir bare reddet av Snapes raske ankomst og reversering av forbannelsen. Harry gjemmer deretter læreboken sin med alle oppskriftene og formlene. Harry bruker senere en lykkedrikk for å overbevise den motvillige Slughorn til å komme med minnene som Humlesnurr trenger. Gjennom dette minnet oppdager Humlesnurr og Harry at Voldemort var på leting etter informasjon om horcruxes, magiske gjenstander som inneholder biter av en trollmanns sjel. Dette kan gjøre en person udødelig.
Humlesnurr mistenker at Voldemort delte sjelen hans i seks horcruxer, hvorav to av dem allerede har blitt ødelagt: Tom Riddles dagbok når han var elev ved Galtvort, og en ring som tidligere tilhørte Riddles bestefar. De reiser til en hule hvor Harry hjelper Humlesnurr med å drikke en trylledrikk som skjuler en annen horcrux: Smygard-medaljongen. En svekket Humlesnurr forsvarer dem fra Inferi ved å skape en ring av ild, og sender dem tilbake til Galtvort. Men en rekke dødsetere har i mellomtiden kommet seg inn på Galvort, med hjelp fra Draco. Samtidig som Harry gjemmer seg, dukker Draco opp og avvæpner Humlesnurr. Men Draco nøler med å drepe Humlesnurr, før Snape dukker opp og dreper ham. Samtidig som alle dødseterne stikker av, avslører Snape ovenfor Harry at det var han som en gang kalte seg for Halvblodsprinsen. Samtidig som Galtvort-elevene og de ansatte sørger over rektor Humlesnurrs død, forteller Harry til Ron og Hermine at medaljongen de hadde funnet var falsk. Noen andre hadde allerede stjålet den virkelige horcruxen, og etterlatt en falsk medaljong der. Harry, Ron og Hermine sier seg enige om å ikke dukke opp til det siste Galtvort-året deres, fordi de heller ønsker å jakte på de gjenværende horcruxene.
Bərdə (distrikt)
Bərdə er et distrikt (rayon) i Aserbajdsjan. Distriktets areal er 957 km². I 2009 hadde Bərdə 142 100 innbyggere. Administrasjonssenteret ligger i byen Bərdə.
Harry Potter og Halvblodsprinsen (film)
Utsettelse av lansering
Den originale datoen for lanseringen av Harry Potter og Halvblodsprinsen var 21. november 2008. Lansering av filmen ble endret til 17. juli 2009, til tross for at filmen er ferdig, ettersom en streik blant manusforfatterne førte til at andre filmer ble utsatt. Administrerende direktør Alan Horn uttalte at filmen hadde blitt flyttet for å sikre at studioet fikk en sensasjonsfilm i 2009.
Akbar (Basilan)
Akbar er en kommune i provinsen Basilan på Filippinene.
Barangayer
Akbar er inndelt i 9 barangayer.
Frøland kraftverk
Frøland kraftverk er et vannkraftverk i Samnangervassdraget i Samnanger kommune i Vestland. Frøland var det første store kraftverket som forsynte Bergen by med elektrisk strøm. Kraftverket erstattet da gass og damp som engergiforsyning.
Historie
Frøland kraftverk var Bergen Elektricitetsverks første vannkraftverk. Rettighetene til Samnangervassdraget ble kjøpt opp i 1889. 28. juni 1909 vedtok et enstemmig Bergen Bystyre utbyggingen av vassdraget. Den 16. februar 1912 startet den første turbinen, og 9. mars leverte kraftverket for første gangen strøm til Bergen. Fjernledningene gikk 35 kilometer mellom Samnanger og Bergen gikk via Aldal, Ådland, Hisdal, Trengereidfjorden til Minde stasjon og Solheim sekundærstasjon. Ved Solheim sekundærstasjon ble vekselstrømmen omformet til likestrøm, og spenningen nedtransformert fra 40 kV til byens fordelingsnett på 7,5 kV.
Frøland kraftstasjon er tegnet av arkitekt Sigurd Lunde og den monumentale, katedralaktige kraftstsjonen ble oppført i pusset mur med detaljer i huggen stein. Sigurd Lunde tegnet samtidig også Solheim sekundærstasjon i Bergen.
Frøland var fullt utbygget med 6 aggregat i 1921. I 1962 ble de aggregat 1-4 erstattet av to større aggregat, hver med en ytelse på 11,5 MVA.
Anlegg
Nedslagsfeltet er på 99 km² og tilsiget er på 311 mill. m³. Inntaksmagasinet er Fiskevatn og kraftverket utnytter en fallhøyde på 151 meter. Kraftstasjonen forsynes via trykkrør som går opp fjellsiden bak kraftstasjonen samt en 1950 meter lang tunnel fra inntaksmagasinet. Vannet brukes også av en mindre kraftstasjon lavere i vassdraget - Safa-Samnanger kraftverk.
Rehabilitering av Frøland kraftverk
BKK produksjon AS har tidligere planlagt å bygge et nytt kraftverk i Aldal som skal utnytte hele fallet mellom Grønsdalsvatnet i Samnangervassdraget og Samnangerfjorden. I et middels år skulle Aldal kraftverk produsere rundt 222 GWh, noe som ville være en produksjonsøkning på 80 GWh sammenlignet med dagens. Frøland kraftverk skulle i denne planen brukes som et småkraftverk der et av de gjenværende aggregatene skulle produsere rundt 11 GWh. Dette alternativet ble skrinlagt til fordel for en oppgradering av eksisterende anlegg, bl.a. med etablering av nytt aggregat.
Rehabiliteringen var ferdig i slutten av 2018. Installert effekt er nå 24,9 MW. Årsproduksjon er på 153 GWh.
Tevin Campbell
Tevin Jermod Campbell (født 12. november 1976) er en amerikansk Grammy-nominert R&B-sanger. Han spilte rollen som Powerline i animasjonsfilmen En langbeint film, hvor han sang «Stand Out» og «I 2 I».
1960 Guisan
1960 Guisan er en hovedbelteasteroide. Den ble oppdaget 25. oktober 1973 av Paul Wild ved Observatorium Zimmerwald i Zimmerwald.
1961 Dufour
1961 Dufour er en hovedbelteasteroide. Den ble oppdaget 19. november 1973 av Paul Wild ved Observatorium Zimmerwald i Zimmerwald.
Ny Generasjon
Ny Generasjon elev og studentunion er en kristen ungdomsorganisasjon som ble startet i 1996 av Stephan Christiansen, med utspring i Oslo Kristne Senter. Visjonen til Ny Generasjon er at organisasjonen skal være et redskap som bringer evangeliet om Jesus Kristus til skoler og studiesteder i Norge. Hovedkontoret ligger i Oslo, daglig leder er David Haddeland.
Ny Generasjon vokste i løpet av de 10 første årene til å bli en av Norges største ungdomsorganisasjoner med 2 000 medlemmer og 100 avdelinger på landsbasis i Norge. I Norge har Ny Generasjon medlemmer fra 500 kirkesamfunn og menigheter. De fleste medlemmene kommer fra frikirker utenfor Den norske kirke.
Kong Oscar IIs medalje til belønning for fortjenstlig virksomhet
Kong Oscar IIs medalje til belønning for fortjenstlig virksomhet (etter tidligere rettskrivning også: Kong Oscar II.s Medaille til Belønning for fortjenstlig Virksomhed) var en norsk kongelig utmerkelse innstiftet av kong Oscar II i forbindelse med feiringen av hans sølvbryllup 6. juni 1882. Medaljen ble tildelt i to valører, gull og sølv. Den var en av flere fortjenstmedaljer innstiftet av Oscar II og ble utdelt så lenge Bernadotte-dynastiet satt på Norges trone. I 1908 innstiftet kong Haakon VII en ny fortjenstmedalje, som stadig utdeles, Kongens fortjenstmedalje.
Utforming
Kong Oscar IIs medalje til belønning for fortjenstlig virksomhet hadde først Oscar IIs monogram på avers. Baksiden har omskriften «BELØNNING FORFORTJENSTLIG VIRKSOMHED» sammen med «INDSTIFTET 6 JUNI 1882» og innenfor dette danner en krans et felt der mottakernes navn er inngravert. Noen år etter innstiftelsen, trolig i 1885, ble aversmotivet byttet ut, mens reversen forble uendret. Etter dette hadde forsiden av medaljen Oscar IIs brystbilde sammen med hans navn og tittel, «OSCAR II NORGES OG SVERIGES KONGE», og valgspråket «BRODERFOLKENES VEL». I 1888 graverte Ivar Throndsen medaljens motiver på nytt og ornamentene under kronen ble endret.
Ny Generasjon
Ny Generasjon er elev-/studentbasert. Initiativ og organisering foretas av ungdommene selv, avdelingene ved den enkelte skole og studiested arrangerer selv ukentlige bønnemøter, turer, konserter, hybelfester, foredrag, «Jesusuker» med mer.
Kong Oscar IIs medalje til belønning for fortjenstlig virksomhet
Utforming
Medaljen er opphengt i et bånd som er mørk rødt, men det kjennes også medaljer med rødfiolett bånd.
Ny Generasjon
De siste årene har Ny Generasjon spredt seg til en rekke andre land (herunder Sverige, Storbritannia, Tyskland, Russland, Estland, Tsjekkia, Finland,). Internasjonalt har Ny Generasjon aktivitet i 17 nasjoner hvor rundt 20 000 ungdommer medlem i rundt 2000 avdelinger/grupper.
Kong Oscar IIs medalje til belønning for fortjenstlig virksomhet
Utforming
Medaljen ble først produsert av firmaet Berliner Medaillen-Münze, deretter fra 1888 av Den Kongelige Mynt på Kongsberg.
Ny Generasjon
Eksterne lenker
http://www.nygenerasjon.no/
Kong Oscar IIs medalje til belønning for fortjenstlig virksomhet
Tildeling
Kong Oscar IIs medalje til belønning for fortjenstlig virksomhet var en fortjenstmedalje som ble tildelt for innsats i både offentlig eller privat virksomhet, i Norge eller i utlandet. Medaljen ble også tildelt svenske og andre utenlandske statsborgere.
Lekestue (TV-serie 2002)
Serien ble meget godt mottatt av TV-anmelderne. Den fikk Gullruten 2002 i klassen beste TV-drama / såpe / situasjonskomedie.
Premieren ble sett av 468 000, mens siste episode ble sett av 705 000.
Handling
Roger (Nicolai Cleve Broch), Kjell (Thorbjørn Harr), Endre (Frode Winther Gunnes) og Thomas (Varg Winge) er oppvokst i samme rekkehusfelt på Lørenskog og har hengt sammen siden de var guttunger. Nå har de flyttet til Oslo for å studere og bor sammen i kollektiv på Majorstua. Kranglefanten Glør (Joachim Daniel Rafaelsen) hører også med i gjengen, men han bor for seg selv sammen med kjæresten Anja. Mens kompisene studerer på Blindern, går Roger arbeidsledig mens han venter på å komme videre på embetsstudiet i psykologi. Plikter og ansvar hviler ikke særlig tungt på noen av gutta; stort sett bruker de tiden på drikking, festing og sjekking.
Som de fleste av kameratene er Roger skilsmissebarn, men han har sklidd pent gjennom livet så langt uten å fordype seg i problemene. Han tar hver dag som den kommer og er stort sett fornøyd så lenge tilgangen på penger, damer og øl holder seg noenlunde stabil. Så driver tilfeldighetenes spill ham inn i en jobb som barnehageassistent. Han blir en brysom medarbeider, for etter hvert greier han ikke å la være å engasjere seg i hvordan barna egentlig har det. Det faller i svært dårlig jord hos de intrigante damene som regjerer i barnehagen. De er mest opphengt i pedagogiske modeller som skiftes ut med jevne mellomrom – omtrent like ofte som barnas foreldre skifter partnere. I barnehagen jobber Roger sammen med Helene (Anna Bache-Wiig). Det er hun som skaffer ham jobben etter at han sjekket henne opp en kveld på byen. Mens han betrakter affæren som en enkveldshendelse, legger hun mye mer i det, og det er en situasjon som snart blir ganske slitsom for Roger. For det er koreanske Yumi (Jenny Størdal Toftner) som tar pusten fra Roger. Det vet han ikke helt om han liker, men fortapt er han. Når Helene får snusen i det, setter hun i gang et spill som også involverer Rogers yngre halvbror Robert (Thomas Robertsen). Samtidig debuterer Glør som forfatter og drar i gang et desperat samfunnsopprør som får store konsekvenser for mange, også for Roger og kretsen rundt ham.
Jacob Prytz
Jacob Tostrup Prytz (født 12. juni 1886 i Kristiania, død 23. november 1962 i Oslo) var en norsk gullsmed, brukskunstner og rektor ved Statens Håndverks- og Kunstindustriskole 1934–56; han beskrives som «en av de toneangivende personene i det norske kunsthåndverks- og designmiljøet i mellomkrigstiden».
Han tok artium i 1904; han begynte i lære hos faren Torolf Prytz i 1905, og avla svenneprøve som filigransarbeider i 1908. Samtidig var han også elev ved SHKS og fulgte forelesninger i kunsthistorie ved Universitetet. Etter læretiden la han, tradisjonen tro, ut på en studie- og arbeidsreise til Hanau, Paris og London. Han vendte hjem i 1912, og begynte å arbeide i familiefirmaet J. Tostrup. Prytz var firmaets sjef til sin død i 1962.
Ved siden av firmaet var han også fra 1914 leder for gullsmedklassen ved SHKS. Her ble han etterhvert direktør/rektor fra 1934 til han gikk av med pensjon i 1956. Han tillegges æren for å ha omformet SHKS fra tegneundervisning til verkstedundervisning. Han deltok også i faglig arbeid utenfor firmaet og skolen: han var en av grunnleggerne av Foreningen Brukskunst i 1918 og var foreningens formann 1920–46. Han arrangerte også utstillinger, skrev, publiserte og var styremedlem ved Kunstindustrimuseet i Oslo.
Som utøvende kunstner og kunstnerisk leder vakte han først oppsikt med Tostrups kolleksjon til Jubileumsutstillingen på Frogner 1914, som «blir regnet som en av de større begivenheter i nyere norsk gullsmedkunst» med sin sammensmeltning av art nouveau og nybarokk. Hans arbeider på 1920-tallet var preget av funksjonalismen, og ved Verdensutstillingen i Paris (1937) fikk firmaet 3 priser for arbeider fra hans hånd.
Han var gift med Ingerid Juel (1888–1962), datter av trelasthandler i Fredrikstad Julius Christian Juel (f. 1853 på Tangen), som var sønnesønn av Anders Juel. De var foreldre til bl.a. brukskunstneren og gullsmeden Grete Prytz Kittelsen (1917–2010), samt gullsmeden Torolf Prytz jr.
Beyləqan (distrikt)
Beyləqan er et distrikt (rayon) i Aserbajdsjan. Distriktets areal er 1 131 km². I 2009 hadde Beyləqan 86 300 innbyggere. Administrasjonssenteret ligger i byen Beyləqan.
Jacob Prytz
Utmerkelser
Jacobprisen er oppkalt etter ham, og han ble selv den første mottageren. Han ble utnevnt til ridder av St. Olavs Orden allerede i 1931, og ble æresmedlem av Landsforbundet Norsk Brukskunst i 1948, mottok Norges Gullsmedforbund hederstegn og var æresmedlem av danske og svenske brukskunstorganisasjoner. Hans arbeider finnes i de tre norske kunstindustrimuseene. Han mottok også Dannebrogordenen, Nordstjerneordenen, Finlands hvite roses orden, Leopoldsordenen og Æreslegionen.
Type 24 maskingevær
Type 24 maskingevær er et kinesisk maskingevær, bygget som kopi av det tyske MG08, som igjen var en variant av det amerikanske Maxim maskingeværet.
Maskingeværet ble satt i produksjon i 1935 på Hanyang Arsenal, av den tyske militær kommisjonen som var i landet fra 1932 til 1938. Tidligere fikk kineserne MG08 fra tyskerne, men ville produsere dem selv. Arsenalet fikk hjelp fra tidligere teknikere fra tyske Deutsche Waffen und Munitionsfabriken. De ble kamret for den tyske 7,92 x 57 mm Mauser-patronen. Fra 1935 til 1937 ble det produsert 36 032 Type 24 maskingevær ved arsenalet, og maskingeværet var det vanligste maskingevær i Kina frem til 1950. Et lite antall ble produsert med luftkjøling kontra vannkjøling. Etter 1950 ble de kamret for den russiske 7,62 x 54R-patronen.
Type 24 maskingevær ble ettervert sakte erstattet av russiske M1910 Maxim og SG-43 Goryunov og amerikanske Browning M1917.
Colt Single Action Army Revolver
Colt Single Action Army Revolver (Colt SAA), populært kalt Colt Peacemaker, også kjent som 1873 Model P, er en amerikansk revolver.
Revolveren ble designet for det amerikanske kavaleriet av Colt’s Manufacturing Company og tatt i bruk fra 1873. Det opprinnelige produksjonsnavnet var «New Model Army Metallic Cartridge Revolving Pistol». Historisk sett var Colt Peacemaker – den mest profilerte av de revolvere som ble benyttet i den perioden som kalles for Det ville vesten. Colt produserte flere varianter og kalibere, den mest eksotiske utgaven var modellen «Black Powder». Utviklingen startet i 1871, og ble sendt ut til kavaleriet i november 1872 for testing. Etter testing og sammenligning med andre våpen, plasserte forsvaret i 1873 en ordre på åtte tusen våpen. Den annonserte utsalgsprisen på den tiden var 20 US$, for revolveren i kaliber .45 Colt med 7,5" løp. Revolveren har vært i produksjon fra 1872 fram til i dag, med noen pauser.
Colt produserte også revolvere for det sivile marked, i mange forskjellige kalibre og løpslengder. Den militære modellen i kaliber 45 Colt hadde ett 7.5" langt løp, og veide 1048 gram. Den kunne også leveres med løpslengdene 4 3/4 og 5 1/2 – ofte kalt civilian eller gunfighter model og artillery model. I begynnelsen var grepet av valnøtt, men det ble etter verdt erstattet av hard gummi. I praksis kunne kundene få akkurat hva de ville på spesialbestilling fra fabrikken.
Peacemakeren var kjent for å gi i fra seg 4 klikk hver gang hanen ble spent, det sies at den staver C-O-L-T. Tønna hadde plass til 6 patroner, derav navnet 6-shooter, disse blir ladet igjennom en ladeport på høyre side. Når alle patronene var avfyrt ble tomhylsene staket ut en etter en igjennom samme ladeport av en utstøterstang, en litt tidskrevende prosess. Utstøterstangen ligger i en metallhylse under løpet.
En rekke av det ville vestens markante personligheter på begge sider av loven har benyttet seg av Colt's SAA revolver; Bat Masterson, Doc Holliday, John Wesley Hardin, Wyatt Earp, Billy The Kid og Pat Garrett.
George S. Patton kjøpte en peacemaker i 1916, den fulgte ham helt til Frankrike i 1945.
Mellom 1873 og 1940 ble det produsert ca. 360 000 eksemplarer av Colts SAA revolver. Cirka en prosent av disse ble levert med gravering i fra fabrikk, så det er ikke så mange av dem
Konstruksjon
Originalkaliberet var .45 Colt. Revolveren ble også levert i kaliber 44-40 og 38-40. Senere kom den i moderne kaliber som .357 Magnum. Revolveren har en patronkapasitet på 6 patroner. I og med at det ikke er noen sikring på revolveren er det vanlig at man lader opp med 5 patroner, og lar hanen hvile mot et tomt kammer. De vanligste løpslengdene er 4,75", 5,5" eller 7,5". En versjon med langt løp på hele 16,5" kalles for «Buntline». Revolveren blir stundom referert til som en <Colt 45>, men må ikke forveksles med Colt M1911 pistol i .45 ACP, da enkelte kaller den pistolen også for Colt 45.
Nedalshytta
Nedalshytta er en turisthytte i Sylan i Tydal kommune i Trøndelag.
Hytta drives av Trondhjems Turistforening og ligger i sørøstenden av Nesjøen og har merkede ruter til Stugudal, Storerikvollen og Sylarnas Fjällstation.
Den nåværende Nedalshytta ble oppført i 1971, og erstattet da den gamle Nedalshytta som ble lagt under vann ved oppdemmingen av Nesjøen. Den ligger ved foten av Storsylen, og det årlige motbakkeløpet Storsylen opp går herfra.
Historie
Den gamle Nedalshytta hadde opprinnelig 34 senger, men ble ombygget og utvidet under ledelse av arkitekt Roar Tønseth. Den ombygde gamlehytta stod ferdig med 52 senger i 1948.
Menen Asfaw
Menen Asfaw (født 1891 [1889 etter etiopisk kalender], død 1962) var en etiopisk keiserinne, gift med keiser Haile Selassie. Hun var datter av Asfaw, jantirar av Ambassel, og Woizero Sehin Mikael. Hun var etterkommer av Dawit II av Etiopia (1501–1540).
Hun hadde tidligere vært gift med Dejazmach Ali av Cherecha, som hun hadde en sønn og en datter med. Etter å ha blitt skilt fra ham giftet hun seg med Dejazmach Amede Ali Aba-Deyas, som hun også fikk en sønn og en datter med. Etter hans død ble hun gift med Leul Seged Atnaf Seged. Hun traff den fremtidige keiseren på denne tiden, og familien sørget for at hun skilte seg og giftet seg med ham. Hun giftet seg med Haile Selassie i august 1911. Hun ble mor til hans seks barn.
Brasils Grand Prix 2009
Brasils Grand Prix 2009 (offisielt: XXXVIII Grande Prêmio Petrobras do Brasil) var et Formel 1-løp som ble arrangert 18. oktober 2009 på Autódromo José Carlos Pace i São Paulo, Brasil. Det var det sekstende og nest siste løpet i Formel 1-sesongen 2009. Løpet ble vunnet av Mark Webber, som fikk sin andre seier for sesongen.
Utfallet av løpet avgjorde både førermesterskapet og konstruktørmesterskapet til fordel for Jenson Button og Brawn GP.
På grunn av et voldsomt regnvær ble kvalifiseringen til løpet avbrutt flere ganger, og varte til sammen 2 timer og 41 minutter, den lengste kvalifiseringen i Formel 1-historien.
Kvalifisering
''Biler med KERS-system er merket med ( * )
Løpet
''Biler med KERS-system er merket med ( * )
Noter til tabellene:
Pfeffer
Pfeffer kan vise til flere personer:
Anne Holm
Anne Holm (født 10. september 1922 i Oksbøl, død 27. desember 1998; fødenavn Else Annelise Jørgensen) var en dansk journalist og forfatter av barnelitteratur. Bøkene hennes er beregnet på barn og ungdommer, men har også en voksen leserkrets. Hun er mest kjent for Hvem er David?, en sterk roman om et barn på flukt fra 1963.
Leksem
Et leksem er et begrep innenfor språkvitenskapen som viser til alle ord som er forskjellige former av et bestemt ord, såkalt «ordboksenhet». Som et eksempel utgjør båt, båten, båtene, båter ett leksem.
Konvensjonen er at et leksem angis med kapitéler, i det nevnte eksempelet som BÅT. Formen som angis er oftest identisk med ordets lemma, som også er oppslagsordet i ordbøker. I en ordbok vil man i tillegg til dette oppslagsverket gjerne finne en angivelse av hvordan ordet bøyes, enten som en referanse til et standardparadigme eller ved å oppgi avvikende former.
Et leksem tilhører en spesifikk syntaktisk kategori, har en spesiell semantisk verdi eller betydning og i språk med ordbøyning et paradigme. Hvilken av formene i paradigmet som skal brukes avgjøres av grammatikkens regler.
Konseptet leksem er sentralt i morfologien, fordi det kan brukes for å definere en rekke andre begrep. Et eksempel på dette er at man kan forklare forskjellen på de to sentrale begrepene fleksjon (ordbøyning) og derivasjon (orddanning) ved hjelp av leksembegrepet:
1962 Dunant
1962 Dunant er en hovedbelteasteroide. Den ble oppdaget 24. november 1973 av Paul Wild ved Observatorium Zimmerwald i Zimmerwald.
Visittid
«Visittid» er en episode fra 1972 av den norske komiserien Fleksnes, med Rolv Wesenlund i hovedrollen. Serien ble vist på NRK Fjernsynet fra 1972 til 2002.
«Visittid» var den fjerde episoden av Fleksnes, Episoden hadde premiere på NRK den 13. desember 1972. Dette var den første episoden hvor rollefigurene «Modern» og «Fadern» medvirket.
Handling
Marve ligger på sykehus og får uventet besøk av «Modern» (spilt av Aud Schønemann) og «Fadern» (spilt av Finn Mehlum). Besøket utviklet seg slik at det var grunn til å spørre om ensomhet i noen tilfeller er å foretrekke fremfor sykebesøk.
Gheorghe Zamfir
Gheorghe Zamfir (født 6. april 1941) er en rumensk panfløyte-musiker som har solgt 120 album til Gull eller Platinum og totalt solgt over 40 millioner album. Han er viden kjent som "Zamfir, Pan Fløytas mester".
Zamfir er kjent for å spille en utvidet versjon av den tradisjonelle rumenske panfløyta Nai av 20 piper til 22, 25, 28 og 30 piper for å øke sitt repertoar, og lage så mange som ni toner fra hver pipe ved å endre munnstilling.
Karriere
Zamfir havnet i rampelyset da han ble "oppdaget" av sveitsiske Marcel Cellier som i stor utstrekning studerte Rumensk musikk i 1960. Hovedsakelig gjennom TV-reklame, der han ble omtalt som Zamfir, Pan Fløytas mester, introduserte han sitt folkeinstrument til et moderne publikum, og brakte panfløyta frem fra glemselsen. I USA ble hans reklamefilmer kringkastet på CNN fra 1980.
Filmmusikk
Et av hans mest bemerkelsesverdige bidrag var filmmusikken til de klassiske australske filmen Picnic at Hanging Rock. Hans musikk har også blitt hørt på mange Hollywood filmer. Han ble spurt av Ennio Morricone om å utføre låtene "Childhood Memories" og "Cockeye's Song" på filmmusikken til Sergio Leones klassiske gangsterfilm Ondt blod i Amerika fra 1984. Hans musikk høres gjennom filmen The Karate Kid fra 1984, og hans innspilling The Lonely Shepherd, komponert av James Last og innspilt med James Last Orchestra, fremføres i Quentin Tarantinos film Kill Bill vol. 1 .
Bibliografi
Zamfir har skrevet en veiledende bok, Traitė Du Naï Roumain: méthode de flûte de pan, Paris: Chappell SA, 1975, ISBN 88-8291-286-8, og en selvbiografi Binecuvântare Si blestem («Velsignelser og forbannelser»), Arad: Mirador, 2000, ISBN 973-9284-56-6.
Personlig liv
Zamfir ble født 6. april 1941 i Găești, Romania. Fra begynnelsen av ønsket han å spille trekkspill, men i en alder av 14 begynte han å spille panfløyte. Han fortsatte sin utdanning ved Bucharest Academy of Music der han var elev av Fanica Luca på Konservatoriet i București, Romania i (1968). Han bor for tiden i București hvor han også underviser i musikk.
Han har en sønn, Teo Zamfir, som for tiden er bosatt i Montréal, Canada, også han er musiker.
Werner Georg Kümmel
Werner Georg Kümmel (født 16. mai 1905 i Heidelberg, død 9. juli 1995 i Mainz) var en evangelisk teolog og nytestamentler. Kümmel var professor ved universitetene i Zürich og Marburg. Han var Rudolf Bultmanns etterfølger i Marburg i 1952.
Myking kirke
Myking kirke (Myking kyrkje) er en langkirke i stein fra 1861 i Lindås i Hordaland. Den er den eneste steinkirken i kommunen.
Den nåværende kirken er trolig den tredje kirken som ligger på Myking. De to tidligere kirkene var trolig en stavkirke fra middelalderen og en laftet tømmerkirke fra 1606. Den nåværende kirken ble vigslet 17. november 1861 av prost Hveding, og står 300 meter fra den forrige kirken. Den er etter ønske fra bygdefolket bygd av naturstein fra nærområdet. Steinen ble brutt med pliktarbeid fra gårdene som sognet til kirken, og alle gårdene måtte levere lik mengde stein. Utgiftene ble derimot delt etter størrelsen på gården.
Inventar
Kirken har diverse inventar som er eldre enn den nåværende kirkebygningen. Den har blant annet et krusifiks fra senmiddelalderen, en døpefont i kleberstein fra middelalderen, prekestol fra 1600-tallet og to lysekroner som opprinnelig kommer fra Nykirken i Bergen.
Fysiske fordeler
Fysiske fordeler er en episode fra 1972 av den norske komiserien Fleksnes, spilt av Rolv Wesenlund i hovedrollen, som ble vist på norsk fjernsyn NRK fra 1972 med repriser, sist i 2010.
Fysiske fordeler var den aller første episoden som ble vist av Fleksnes og hadde premiere på NRK den 22. november 1972.
Handling
Fleksnes er helt klar over at utseendet betyr mye i livet. Det kan ha en avgjørende betydning når det gjelder fremgang med damer. Men om nesen til Fleksnes ikke er perfekt, finnes det da noen løsning?
Riksavis
En riksavis er en avis med et nasjonalt geografisk nedslagsfelt både redaksjonelt og i forhold til hvor spredningen av opplaget. Det betyr at både store og små aviser kan være riksaviser. Regionaviser dekker mindre områder, mens lokalaviser dekker distrikter eller enkeltkommuner.
VestNytt
VestNytt er en lokalavis for Sotra og Øygarden i Vestland. Avisen dekker kommunen Øygarden som ble etablert 1. januar 2020 og hadde tidligere utgivelser hver tirsdag, torsdag og lørdag. Per 2021 hver tirsdag og fredag. I fellesferien om sommeren kun på onsdager.
VestNytt ble etablert i 1988 på restene av avisene Sotra Nytt og Vest Gula. I dag har avisen redaksjon i lokaler på Sartorgården på Straume, kommunesenteret i Øygarden.
Avisens første redaktør var Geir Magnus Nyborg, så fulgte Øyvind Risnes. Pr. 2018 er Terje Olsen ansvarlig redaktør.
Opplag
Bekreftede netto opplagstall fra Mediebedriftenes Landsforening:
1963 Bezovec
1963 Bezovec er en hovedbelteasteroide. Den ble oppdaget 9. februar 1975 av Luboš Kohoutek ved Hamburger Sternwarte i Bergedorf i Hamburg.
Biləsuvar (distrikt)
Biləsuvar er et distrikt (rayon) i Aserbajdsjan. Distriktets areal er 1 358 km². I 2009 hadde Biləsuvar 87 300 innbyggere. Administrasjonssenteret ligger i byen Biləsuvar.
Distriktet ligget sør i Aserbajdsjan og i sørvest har det grense mot Iran.
Sha Tin-distriktet
Sha Tin-distriktet (沙田區), tidligere kalt Lek Yuen, er et av Hongkongs 18 distrikter. Det ligger i New Territories og har over 600,000 innbyggere, ifølge folketellingen fra 2001. Sha Tin-distriktet omfatter Sha Tin, Tai Wai, Ma On Shan, Fo Tan, Siu Lek Yuen og Ma Liu Shui.
Johan van Oldenbarnevelt
Johan van Oldenbarnevelt (født 14. september 1547 i Amersfoort, død 13. mai 1619 i Haag) var en nederlandsk diplomat og raadspensionaris.
Etter fullført utdannelse og reiser i utlandet slo han seg ned som advokat i Haag. Fra 1572 var han Vilhelm I av Oraniens nærmeste medarbeider i striden mot spanjolene. Etter Vilhelms død i 1584 ble han leder, Raadspensionaris, over de forente nederlandske provinsene.
Oldenbarnevelt var kalvinist, av den arminianske moderate retning og tilhørte de såkalte remonstrantene. Han var tilhenger av provinsenes selvstendighet overfor sentralmakten og kom derfor i konflikt med Maurits av Nassau. Dette ledet til hans fall og i 1618 ble han arrestert og tiltalt for høyforræderi. Han ble henrettet ved halshugging i Haag.
Amman
Amman er hovedstaden i Jordan.
Byen har om lag 2 125 400 innbyggere og byen er Jordans økonomiske, industrielle og administrative sentrum. Her ligger blant annet utdanningsinstitusjonen Jordan Media Institute.
Byen ligger der den ammonittiske byen Rabbat Ammon lå i oldtiden. Den ble omdøpt til Filadelfia av Ptolemaios II av Egypt. Senere, under ghassanidenes styre, fikk byen navnet Amman.
Cəbrayıl (distrikt)
Cəbrayıl (også Jabrayil) er et distrikt (rayon) i Aserbajdsjan. Distriktets areal er 1 050 km². I 2009 hadde Cəbrayıl 70 300 innbyggere. Administrasjonssenteret ligger i byen Cəbrayıl.
Distriktet ligget sørvest i Aserbajdsjan og i sør har det grense mot Iran.
Regionsavis
En regionavis er en avis med et avgrenset geografisk nedslagsfelt, men større enn for en lokalavis. I Norge vil en regionavis typisk dekke et eller flere fylker. Kjente regionaviser er blant annet Nordlys, Adresseavisen, Bergens Tidende, Fædrelandsvennen, Stavanger Aftenblad, Varden og Trønder-Avisa.
Andre avistyper er
UKM
UKM – Ung Kultur Møtes er et offentlig kulturtiltak for ungdom mellom 13 og 20 år, og foregår ert år over hele landet.
Tiltaket får støtte over statsbudsjettet. I 2015 var Bård Eidet styrets leder og Torstein Siegel var daglig leder. UKM Norge har det overordnede ansvaret for aktiviteten i UKM i hele landet.
Deltagerne i UKM viser fram hva de kan innen for eksempel musikk, teater, dans, film og visuelle uttrykk som bilde og skulptur. De kan også delta bak scenen, i UKM Media eller som arrangør.
Organisering
UKM er ikke ment som en konkurranse, men personer eller grupper kan likevel gå videre i et system på tre nivåer. Juryen skal i denne sammenhengen se etter originalitet, kreativitet, publikumskontakt og kvalitet. Det er et mål å få fram bredden i de unges kulturuttrykk, og ikke nødvendigvis det som er mest populært. I 2007 deltok hele 424 kommuner og bydeler i UKM.
Arrangementet foregår på tre forvaltningsnivåer; lokalmønstring i kommunene om vinteren, fylkesmønstringer om våren og til slutt den nasjonale UKM-festivalen i juni. Alle kan melde seg på til lokalmønstringen, og her er den nedre aldersgrensen 10 år i noen tilfeller. De som blir plukket ut av juryen går så videre til fylkesmønstringen, og kan deretter bli sendt videre til den nasjonale UKM-festivalen (ca. 30 deltagere fra hvert fylke). De som går videre (enten fra kommune- eller fylkesmønstringene) får stå på en større scene og treffe enda flere ungdommer de kan bli kjent med og lære av. Tilbudet om kurs og workshops øker også oppover i systemet.
Lokalt
Lokalt har de fleste kommunene i landet en egen mønstring. Oslo har imidlertid en for hver bydel, og noen kommuner går sammen om å produsere felles mønstringer. Det er ofte kulturkontoret som har ansvaret for arrangementet, men fritidsklubber, aktivitetshus og kulturskoler er gjerne teknisk arrangør.
Regionalt
Fylkeskommunen i hvert fylke har ansvaret for fylkesmønstringene. Noen lar kulturavdelingen gjøre jobben selv, mens andre delegerer ansvaret til ​Barne- og ungdomsrådet, Musikkrådet eller lignende.
Nasjonalt
UKM-festivalen (også kjent som landsmønstringen) blir organisert av UKM Norge, og holdes årlig i Trondheim i slutten av Juni. Noen ganger arrangeres festivalen andre steder; eksempelvis fant festivalen sted i Sandnes i 2017.
Historie
UKM har pågått siden 1987. I 1985 arrangerte Akershus fylke en kulturmønstring for ungdom, basert på en modell fra Finland. Året etter tok Norsk kulturråd initiativet til UKM.
Florence County (Sør-Carolina)
Florence County er et fylke i den amerikanske delstaten Sør-Carolina. Det ligger i de sentrale delene av staten og det grenser mot Marlboro County i nord, Dillon County i nordøst, Marion County i øst, Williamsburg County i sør, Sumter County og Clarendon County i sørvest, Lee County i vest og mot Darlington County i nordvest.
UKM
Historie
Prosjektet Ungdommens kulturmønstring var Kulturrådets største satsing på barne- og ungdomskulturfeltet i disse årene. Rådet ønsket at prosjektet skulle gi signal om høyere prioritering av målgruppen og på sikt også at prosjektet skulle skape ringvirkninger i forhold til kommunenes og fylkenes satsing på barne- og ungdomskultur.
Florence County (Sør-Carolina)
Florence Countys totale areal er 2 082 km² hvorav 10 km² er vann. I 2000 hadde fylket 131 097 innbyggere og administrasjonssenteret ligger i byen Florence.
Zombie
Zombie eller zombi er ifølge afro-karibisk voodoo-kult en «levende død», det vil si en død kropp som gjenopplives av en overnaturlig kraft.
Etymologi
Ordet zombie skal komme fra nzambi, som på kikongo betyr «ånden til en død person». På norsk kan ordet i overført betydning også brukes om en sløv, robotaktig person eller om et gjenferd.
I film
I skrekkfilmer framstilles zombier gjerne som halvråtne og kan mangle lemmer eller andre kroppsdeler. De beveger seg sakte, er apatiske og sløve, og er gjerne kun drevne av viljen til å drepe andre mennesker. De opptrer gjerne i flokk og kan «marsjere» i store mengder mot ofrene. I nyere filmer har zombier blitt framstilt som raskere og smartere for å skape fart og spenning. Zombier må ofte drepes (for godt) ved å stanse all hjerneaktivitet eller forhindre hjernen fra å sende signaler til kroppen. En vanlig tilintetgjørelsesmetode i filmer, bøker og spill er derfor ofte å kutte av eller skyte dem i hodet.
Det er laget mange zombiefilmer gjennom filmhistorien. Her et lite utvalg:
Zombiefilmer handler ikke nødvendigvis utelukkende om skrekk og uhygge. Regissørikon George Romero sine apokalyptiske zombiefilmer kan også ses på som sterkt samfunnskritiske. Romeros Dawn of the Dead kan eksempelvis tolkes som kritikk på det moderne forbrukersamfunnet, hvor de overlevende flykter til et kjøpesenter, og forsøker å bygge fullverdige liv på produktene senterets butikker har å tilby.
David Löfquist
David Sebastian Magnus Löfquist (født 6. august 1986) er en svensk fotballspiller som spiller for Mjällby AIF.
Zombie
Zombie i Unix
I Unix-lignende operativsystemer kan enkelte ganger en prosess omtales som en zombie eller «defunc» prosess. Slike prosesser kan identifiseres i programmer som top ved at de har en Z i STAT-feltet. Zombier oppstår typisk når en barne-prosess dør før foreldre-prosessen har rukket å vente på den, slik at ingen mottar signalet barnet sendte da det døde. Dette fører til at barnet blir hengende igjen etter at foreldre-prosessen blir avsluttet. Init vil adoptere foreldreløse prosesser, også zombier. Fordi zombie-prosessen er avsluttet, bruker den ikke maskinens ressurser, hverken prosessor-tid (zombien kjører ikke) eller hukommelse (alt frigjort). Zombien eksisterer kun som et innslag i listen over prosesser. Ofte blir zombiene hengende igjen til maskinen restartes. Grunnen til at zombier forblir listet i prosess-listen på denne måten, er at det er den beste måten for systemet å være klar over at prosessen ikke kunne avsluttes på normal måte.
David Löfquist
Mjällby AIF
Löfquist har spilt for Mjällby AIF i flere perioder, med avbrudd der han spilte for andre klubber i og utenfor Sverige.
Parma and Gubbio
Den 5. desember 2011 ble det offentliggjort at Löfquist hadde signert en kontrakt på to og et halvt år med italienske Parma, med opsjon om forlengelse i ytterligere to år fra 2014. Löfquist spilte ingen kamper for klubben, og den 31. januar 2012 ble han lånt ut til den italienske klubben Gubbio i Serie B for resten av 2011/12-sesongen.
Malmö FF og Odense BK
Den 31. august 2012 ble det kjent at Löfquist skulle spille for Malmö FF (MFF) ut 2012-sesongen. Löfquist spilte kun fire kamper for MFF.
Den 31. januar 2013 kom nyheten om at Löfquist skulle lånes ut fra MFF til danske Odense BK. Låneavtalen strakk seg over hele 2013, med en kjøpsopsjon Odense BK kunne gjøre bruk av etter endt låneperiode.
Tilbake til Mjällby AIF
Löfquist var i februar 2014 klar for Mjällby AIF igjen, klubben han forlot i 2012 til fordel for Parma. Mjällby AIF og Löfquist rykket ned til Superettan etter første sesong etter returen.
UKM
Historie
De første landsomfattende mønstringene hadde temaområder. Musikk var tema det første året. På dette området var det i utgangspunktet stor aktivitet blant ungdom noe som gjorde sitt til at man fikk en naturlig kobling til det aktive lokale organisasjonsmiljøet. I 1988 var scenekunst temaet, og i 1989 ble det fokusert på billedkunst, kunsthåndverk, film og foto. I 1990 satte Norsk kulturråd temaet til «Kultur på tvers». «På tvers» ideen skapte etter hvert både entusiasme og nytenkning, og grunnlaget for dagens tverrkulturelle modell var lagt.
Bø
Bø er innmark på og omkring en gård. En bø er gjerne en inngjerdet åker eller eng, og er oftest dekket av gress. Det er et vanlig steds- og etternavn i Norge. Ordet forekommer ofte i sammensetninger eksempelvis Husabø og Sørebø. Det er en norsk kommune med dette navnet, Bø i Nordland, og en tidligere kommune, Bø i Telemark. Som etternavn er skriveformen Bøe vanligere.
UKM
Fra mønstring til møteplass
Våren 2014 vedtok UKM Norge en ny strategiplan for perioden 2015–2020. Her ble det gjort en del tydelige veivalg, blant annet settes søkelyset på at UKMs viktigste funksjon er å skape møteplasser mellom mennesker, og det blir skrevet inn en ambisjon å utvikle UKM til en helårig aktør på alle forvaltningsnivå. «Ung Kultur Møtes» ble fremmet som en god måte å forklare konseptet UKM på, og seiler opp som et forståelig, kortfattet og presist bilde på hva UKM er, samtidig som det gir forkortelsen «UKM» en oppdatert betydning.
Bø
Etymologi
Bø kommer av gammalnorsk bœr, genitiv; bœjar eller bjár, flertall; bœir. Ordet betyr gård og forkommer også i formen by i betydningen bebygget område.
UKM
Ungdommens Ressursgruppe (URG)
UKM Norge har som mål at flest mulig av de arbeidsoppgavene som etableres skal kunne påvirkes og utføres av ungdom. Siden 2009 har UKM derfor benyttet seg av en ressursgruppe bestående av ungdom, som også er representert i det nasjonale styret. I 2012 ble navnet omgjort fra referanse- til ressursgruppe.
Unge Arrangører (UA)
Unge arrangører er et nasjonalt prosjekt i regi av UKM Norge, og ble startet høsten 2010. De unge arrangørene skal gjennom involvering i planleggingsprosess og gjennomføring for å sikre ungdomsmedvirkning i mønstringene på alle plan.
UKM Media
I 2015 skiftet UKMs nettredaksjon navn til UKM Media. UKM Media produserer medieinnhold til UKM.no, og UKM sin facebookside, i tillegg til å utvikle alt av UKM Norges nettsystemer. Gjennom UKM Media får ungdom innblikk i en moderne mediehverdag og erfaring i et bredt spekter av fagfelt. UKM Media tilbyr «learning by doing» innen journalistikk, videoproduksjon, fotografering, flerkameraproduksjon, tv-studio, pressehåndtering og markedsføring.
Ambassadører
UKM-ambassadørene snakker varmt om UKM og oppfordrer venner, kjente og ukjente til å melde seg på. Ved å fortelle om sine egne UKM-opplevelser i nærmiljøet, på sosiale medier eller ved å delta aktivt i PR-arbeidet håper ambassadørene at flere skal oppleve UKM.
Internasjonalisering
UKM Norge er medlem i et nettverk av internasjonale ungdomskulturfestivaler, for eksempel Ung i Norden, Kunstbende i Belgia og Nederland og europeiske Art Connexion. Gjennom dette nettverket får utvalgte UKM-deltagere muligheten til å stå på en internasjonal scene.
Noen tidligere deltagere
Karpe Diem, Eva Weel Skram, Mathias Eick, Hanne Hukkelberg, Jacki G, Jaga Jazzist, Odd Nordstoga og Alexandru har alle deltatt på UKM.
Sunnhordland
Sunnhordland er et distrikt i den sørvestlige delen av Vestland fylke, som i dag omfatter de syv kommunene Bømlo, Etne, Fitjar, Kvinnherad, Stord, Sveio og Tysnes. Sunnhordland har 59 167 innbyggere (1. januar 2015) og et samlet areal på 2 860 km². Det utgjør 11,6 % av folkemengden og 18,5 % av arealet i Hordaland fylke. Befolkningsveksten fra 1. januar 2014 til 1. januar 2015 var på 487 innbyggere som utgjør en vekst på 0,8 %. Landsgjennomsnittet var 1,1 %, gjennomsnittet for Hordaland samlet 1,2 %. 50 % av arealet er fjellområder som ligger høyere enn 300 meter over havet. Regionsenteret er byen Stord (tettstedsnavn: Leirvik).
Folk fra Sunnhordland kalles sunnhordlendinger og snakker sunnhordlandsmål. Sunnhordlandsbunaden kommer fra distriktet. Lokalavisen Sunnhordland utgis i Leirvik og dekker hovedsakelig kommunene Bømlo, Fitjar, Kvinnherad, Stord og Tysnes.
Historie
Begrepet Sunnhordland skriver seg fra middelalderens Søndhordlen som omfattet kyst- og fjordstrøkene i Hordaland mellom fylkesgrensen mot Rogaland i syd, Korsfjorden i nord og Straumastein innover i Hardangerfjorden øst. Austevoll, Fusa, Os, Samnanger, Strandebarm og Ølen er kommuner som tidligere var en del av Sunnhordland i tillegg til de nåværende (Ølen til 2002, Strandebarm til 1964, de øvrige til 1857). Distriktet inngikk fra 1595 i Søndhordland og Hardanger fogderi, fra 1857 i Søndhordland fogderi, for detaljert historikk se disse.
Viktige historiske steder i distriktet er Mosterhamn (Mostratinget), Halsnøy kloster, Onarheim (Olavsgildet), Baroniet Rosendal og høvdingsetene Fitjar og Stødle.
Kommunehistorikk
I 1838 ble Sunnhordland inndelt i kommunene Skånevik, Etne, Finnås, Stord, Fjelberg, Eid, Kvinnherad og Tysnes. I 1855 ble Eid innlemmet i Fjelberg kommune. I 1860 ble Fitjar kommune utskilt fra Stord. I 1861 ble Sveio kommune utskilt fra Finnås. I 1868 ble Valestrand kommune utskilt fra Stord. I 1901 ble Vikebygd kommune utskilt fra Sveio. I 1916 ble Ølen kommune utskilt fra Fjelberg, og Finnås ble delt opp i kommunene Bømlo, Moster og Bremnes. (Kilde: Brøgger, Waldemar: Norge. Geografisk leksikon. Cappelen, 1963).
I 1964 ble deler av Fitjar overført til Austevoll og Bømlo, og Bømlo ble slått sammen med Moster og Bremnes. Sveio ble utvidet med Valestrand og deler av Vikebygd, mens resten av Vikebygd ble innlemmet i Ølen. Etne ble utvidet med deler av Skånevik, og resterende Skånevik ble sammen med Fjelberg kommune og mesteparten av Varaldsøy kommune innlemmet i Kvinnherad. I 2002 ble Ølen kommune overført til Rogaland fylke, og i 2006 ble denne innlemmet i Vindafjord kommune.
Befolkningsutvikling
Tabellen viser befolkningsutviklingen i Sunnhordland i årene 1769-2001 basert på kommunegrensene i 2002.
Byer
Stord fikk bystatus av kommunen i 1997.
Stortingsvalgene 1906-1918
Sunnhordland var delt i to enkeltmannskretser, Ytre Søndhordland og Indre Søndhordland.
Samfunnsinstitusjoner
I Leirvik på Stord ligger Sunnhordland tingrett, Stord sjukehus (somatisk), Høgskolen Stord/Haugesund og Stord vidaregåande skule. Andre videregående skoler i regionen er Bømlo, Etne, Fitjar, Kvinnherad og Rubbestadnes. Sunnhordland folkehøgskule ligger på Halsnøy i Kvinnherad, ved Halsnøy kloster. På Valen i Kvinnherad ligger Valen sjukehus (psykiatrisk). Lokalavisen Sunnhordland utgis i Leirvik, Kvinnheringen i Husnes, Bømlo-nytt i Svortland. Stord Lufthamn Sørstokken på Stord er lokal flyplass. Sunnhordland museum forvalter viktige kulturminner i regionen. Baroniet Rosendal er i dag også museum.
I heisen
I heisen er en episode fra 1972 av den norske komiserien Fleksnes fataliteter, som ble vist på norsk fjernsyn NRK fra 1972 til 2002. Den var den tredje episoden av Fleksnes og hadde premiere på NRK den 6. desember 1972.
Handling
En fullsatt heis stanser mellom to etasjer. Det behøver ikke være noen katastrofe, så lenge ikke en av passasjerene heter Marve Fleksnes. En slags nyinnspilling ble lagd av denne episoden i 1982 under tittelen Høyt henger vi.
Janove Ottesen
Janove Ottesen (født Jan Ove Ottesen 1975 på Stord) er en norsk vokalist som er frontfigur i det norske rockebandet Kaizers Orchestra. Han har også gitt ut singer-songwriter-albumet Francis' Lonely Nights.
Hans far Rune Ottesen var fotballspiller, og Ottesen fulgte sin fars fotspor og startet og avsluttet sin karriere i Bryne FK, hvor han spilte på førstelaget. Han har også vært innom aldersbestemte landslag og har også spilt for landslaget i sandfotball. Han valgte musikken framfor fotball og reiste til Bergen for å studere videre.
Han gikk på musikklærerutdanningen på Lærerhøyskolen på Landås i Bergen, hvor han også møtte flere av de andre medlemmene i Kaizers Orchestra. Der startet han og Geir Zahl bandet gnom, som siden ble til Kaizers Orchestra, hvor han var vokalist og komponist. Hans Kaizer-navn er Sjakalen på norsk og The Jackal på engelsk. Bandet tok en pause i 2013, og siden har Ottesen jobbet med komposisjon for film, som filmmusikken til Her er Harold i 2014, og teateroppsetninger. I 2016 ga han ut solomusikk på norsk under artistnavnet Janove.
Sammen med Geir Zahl fikk han i 2002 Edvard-prisen i klassen populærmusikk – rock for Kaizers-albumet ''Ompa til du dør.
Hvem er David?
Hvem er David? (dansk originaltittel: David) er en roman beregnet på barn og ungdommer, men også med en voksen leserkrets, av den danske forfatterinnen Anne Holm (1922–1998), som utkom på det danske forlaget Gyldendal i 1963. Romanen er en sterk skildring av et barn på flukt, og er oversatt til mange språk. Romanens hovedperson, 12 år gamle David, flykter fra en konsentrasjonsleir i Øst-Europa og reiser alene gjennom hele Europa, før han til sist gjenforenes med det som viser seg å være hans mor, som han aldri har kjent, i Danmark. Selv om landet og stedet David kommer fra aldri navngis, dreier det seg trolig om en stalinistisk konsentrasjonsleir i Bulgaria. Handlingen finner sted en gang etter 1953, ettersom det nevnes at Storbritannia har en dronning. Bokens tematikk kan likevel beskrives som universell, og Davids bakgrunn som en syntese av alt det forferdelige som skjedde i Europa i det 20. århundre, noe som gjør David til en veldig ren og sterk figur – til tross for at boken ikke gir så mange svar på hvorfor David er på flukt og til tross for at historien har enkelte urealistiske elementer (slik som at David snakker veldig mange språk).
Boken ble utgitt i norsk oversettelse ved Knut Monrad av Gyldendal Norsk Forlag samme år som den danske utgaven kom, i 1963. Romanen er oversatt til en rekke andre språk, blant annet til svensk (1963), tysk (1963), finsk (1963), nederlandsk (1964), engelsk (1965), afrikaans (1981), fransk (1986) og frisisk (1987).
Romanen ble filmatisert i 2003 under den engelske tittelen I Am David.